GLAZBENA ŠKOLA BLAGOJE BERSA ZADAR
DR. FRANJE TUĐMANA 24 E 
e.mail: gl-skola-blagoja-bersa-zd@zd.htnet.hr
OIB: 50242228492

OBRAZLOŽENJE FINANCIJSKOG PLANA ZA 2026.GODINU

1.uvod
Glazbena škola Blagoje Bersa Zadar javna je ustanova koja obavlja djelatnost odgoja i osnovnog i srednjeg obrazovanja u programima glazbene umjetnosti i suvremenog plesa,  te osnovnog obrazovanja klasičnog baleta. Škola ima područni odjel u Preku u kojem se izvode programi osnovne glazbene škole i osnovne škole suvremenog plesa. Nastava se organizira u šestodnevnom radnom tjednu od 8,00 -21,30 , subotom od 8,00-13 sati. Na početku šk. god. 2025/26 upisano je 455 učenika u 24 razredna odjela.

2.OBRAZLOŽENJE PROGRAMA
DJELATNOST SREDNJIH ŠKOLA

	
	Plan 2025.
	Plan 2026. 
	Procjena 2027.
	Procjena 2028.
	Indeks 2026/2025

	2204-01
-standard
	105.296,58
	105.296,58
	105.296,58
	105.296,58
	100



Opis programa
Financijskim planom predviđena su sredstva za provođenje osnovne djelatnosti Škole, za dio ugovorenih obveza: naknade za prijevoz, lož-ulje, uredski materijal, komunalne naknade, obvezne zdravstvene preglede zaposlenika, članarine, dio za najamnine, premije osiguranja te upravne i administrativne pristojbe. Procjena za slijedeće dvije godine se ne mijenja iz razloga jer nadležno ministarstvo nije dostavilo plan Županiji.

ADMINISTRACIJA I UPRAVLJANJE
	
	Plan 2025.
	Plan 2026. 
	procjena 2027.
	Procjena 2028.
	Indeks 2026/2025

	2204-07

	1.467.820,00
	1.543.716,00
	1.589.626,00
	1.589.626,00
	





Opis programa
Ova sredstva namijenjena su podmirenje plaća za redovan rad te ostalih rashoda za zaposlene ( pomoći, otpremnine, jubilarne nagrade, dar za djecu i sl.) koji ovise o materijalnim pravima zaposlenika ugovorenim kolektivnim ugovorima. Razlog povećanog indeksa je porast plaća .

PODIZANJE KVALITETE I STANDARDA U ŠKOLSTVU
	
	Plan 2025.
	Plan 2026. 
	procjena 2027.
	Procjena 2028.
	Indeks 2026/2025

	2205-12 
Podizanje kvalitete i standarda u školstvu
	118.304,96
	117.720,00
	119.720,00
	120.220,00
	



Opis programa
U planu za 2026. godinu nisu uvrštene pomoći iz Mzo-a koje su bile uvrštene u prošlu godinu radi sudskih tužbi organiziranih preko sindikata.
Školskim kurikulumom predviđene su brojne aktivnosti koje se odvijaju u glazbenim i plesnim školama, a planirane sufinancirati se od participacije roditelja. To su:
· Seminari u školi za učenike i nastavnike (violine, glasovira, povijesnih plesova i  suvremenog plesa)
· Sudjelovanje nastavnika na seminarima u organizaciji AZOO, stručnih vijeća i HDGPP-a
· Izvođenje četiri koncerta u okviru ciklusa Bersa
· Sudjelovanje na 64. međužupanijskom natjecanju učenika i studenata glazbe i plesa u Imotskom, Velikoj Gorici i Zadru
· Sudjelovanje na međunarodnim natjecanjima u Splitu, Varaždinu, Osijeku i Kastvu
· Koncerti učenika glazbenog odjela u HNK, Dvorani braće Bersa, OŠ Biograd n/m
· Nastupi učenika plesnog odjela u Zadru, Šibeniku, Zagrebu, Rapcu i Požegi
· Gostovanje učenika GŠ Jastrebarsko u našoj školi
· Nastup zbora Bersići na natjecanju u Požegi, Mješovitog zbora na natjecanju u Šibeniku , te klape Kapelin na festivalu klapa na Hvaru.
Treba naglasiti da se iz ovog izvora planira i financiranje osnovne djelatnosti radi nedostatnih decentraliziranih sredstava. To su : 
zakupnine i najamnine – 3.000 eura   Škola radi nedostatka vlastitog prostora unajmljuje dvoranu za tjelesni odgoj Medicinske škole pet dana u tjednu, kao i  Dom na žalu u Preku – sve za izvođenje nastave suvremenog plesa. Tu su i najmovi dvorana HNK (dva termina), Dvorane braće Bersa i korištenje glasovira u Svečanoj dvorani Sveučilišta kod izvođenja programa u tom prostoru, te najam velike dvorane KLZ. 
Tekuće i investicijsko održavanje – 3.000 –Tu su uključeni: popravci instrumenata ( klarineti, saksofoni, violončela) , strunjenje gudala zatim ugađanja svih glasovira u školi dva puta godišnje, u HNK  Zadar za godišnji koncert, te dodatna štimanja u dvorani škole kod održavanja natjecanja.  Osim za instrumente ta se sredstva koriste za održavanje sustava grijanja i zaštite na radu. Slijedeće godine u planu je zamjena tepisona u učionici solfeggia br.14 i učionici orkestra. Sredstva za sudjelovanje na natjecanjima planirana su na poziciji službenih putovanja – 29.720 eura. 
Reprezentacija je za slijedeću godinu povećana jer obilježavamo 80 godina rada. Planiramo nabaviti promidžbenog materijala u vidu kemijski, torbi i majica s logom škole kao i zakusku nakon svibanjskog koncerta.
Ostala vlastita sredstva raspoređena su po pozicijama kako bi škola mogla obavljati sve aktivnosti. 

 Zakonske i druge pravne osnove
Zakon o odgoju i obrazovanju u osnovnoj i srednjoj školi, Zakon o umjetničkom obrazovanju, Zakon o proračunu, Pravilnik o proračunskim klasifikacijama, Zakon o fiskalnoj odgovornosti, Upute za izradu financijskih planova proračunskih korisnika JLS, Godišnji plan rada Škole , Kurikulum za šk. god. 2025/26 
[bookmark: _GoBack]Pokazatelji rezultata rada škole ogledaju se u uspjesima naših učenika na natjecanjima. Na međužupanijskom natjecanju učenika i studenata glazbe i plesa sudjelovalo je 14 naših učenika od kojih je šestoro osvojilo prve nagrade, a petoro je nastupilo na državnom natjecanju. Na međunarodnom natjecanju Daleki akordi u Splitu nastupilo je 6 učenika koji su svi osvojili nagrade i priznanja. Četiri učenika nastupili su na međunarodnom natjecanju Jurica Muraj u Varaždinu, od koji je jedan osvojio prvu nagradu, jedna učenica treću, a dvije priznanje. Dvije učenice na natjecanju solfeggia u Drnišu osvojile su prve nagrade. Na međunarodnom natjecanju Una corda Kastav sudjelovale su tri učenika koja su osvojila zlatno, srebrno i brončano priznanje. Od sedamnaest maturanata na glazbenom i plesnom odjelu šesnaest učenika je položilo završni ispit u ljetnom roku. Tri su učenika upisala studij na muzičkim akademijama u Zagrebu i Splitu. Održan je niz koncerata u Gradu, Božićni koncert učenika i studenata proizašlih iz škole sa Zadarskim komornim orkestrom, te niz nastupa učenica suvremenog plesa ( Rabac, Požega, Zagreb). Sve odrađene aktivnosti  doprinijele su motivaciji učenika za pohađanje glazbene i plesne škole.


Ravnateljica:
							Branka Višić Karavida, prof.
